Laulajan alkusanat
Halu mulle huolta antoi,
 Luonto laulua lupasi,
 Ruveta runon sanoille,
 Väinämöisen värssylöille,
 Jos vaan kylläksi kynäni,
 Sulkani sanoja saisi,
 Eikä vierisi vioille,
 Teille väärille vetäysi.

 Voi! jos vanha Väinämöinen,
 Ukko nousisi unesta,
 Aukaiseis sanaisen arkun,
 Josta juoksisi jokena,
 Virret virtana valuisi,
 Sarvipäisinä sanoina.
 Luontevina lausehina!

 Mielikki, metsän emäntä,
 Metsän kukka kultarinta,
 Kasta siipesi simassa,
 Sulkasi sulassa meessä,
 Jolla virteni virutan,
 Kastelen sanani kaikki,
 Että muistuisi mesille,
 Hunajalle höyryäisi,
 Oisi iltamme ilona,
 Suomen kansan suosiona.

Pietari Makkonen
Runot